open-index/open-wikipedia-markdown huggingface dataset:
Viera Marková

**Viera Marková** (rod. Kleinová) (* 26. október 1952, Martin) je vysokoškolská pedagogička.

## Životopis
V roku 1972-1977 štúdium na Fakulte ekonomiky služieb a cestovného ruchu VŠE v Banskej Bystrici, 1988 PhD., 1998 doc. Od roku 1977 pôsobí na Ekonomickej fakulte UMB v Banskej Bystrici (predtým FESCR VŠE), 1983 hospodárska stáž, 1989-1991  ved. Katedry drobného a stredného podnikania, zástupkyňa ved. Katedry manažmentu a marketingu, 1994-1996 prodekanka pre štúdium EF UMB Banská Bystrica, 1997-1999 zástupkyňa ved. Katedry podnikového hosp. EF UMB, od 1999 je vedúcou Katedry  podnikového hospodárstva EF UMB v Banskej Bystrici. Je autorkou odbornej publikácie, autorkou a spoluautorkou skrípt a učebných textov, publikovala vedecké štúdie v domácich a zahraničných vedeckých zborníkoch, kapitoly vo vysokoškolských  učebniciach, referáty, ktoré odzneli na vedeckých konferenciách, výskumné štúdie a priebežné správy. Od 1990 je členkou redakčnej rady časopisov Ekonomických rozhľadov a od 2000 Ekonomika a spoločnosť. Absolvovala zahraničné študúdijnú pobyty, zúčastnila sa 2-mesačného prednáškového pobytu na University of South Carolina, HRTA Offise, Columbia (USA, 1994).

## Ocenenie
* Roku 1999 Cena rektora UMB Banská Bystrica

## Dielo
* Faktory ovplyvňujúce rozvoj malých a stredných podnikov, Banská Bystrica roku 1998

## Literatúra
* Who is Who v Slovenskej republike

## Externé odkazy
* 

Kategória:Slovenskí vysokoškolskí pedagógovia
Kategória:Absolventi Ekonomickej fakulty Univerzity Mateja Bela v Banskej Bystrici
Kategória:Vyučujúci na Ekonomickej fakulte Univerzity Mateja Bela v Banskej Bystrici
Pavol Markovič

**Pavol Markovič** (* 20. december 1829, Banská Bystrica-Radvaň, Slovensko – † 29. október 1902, Hrachovo, Slovensko) bol slovenský spisovateľ, národnokultúrny dejateľ a evanjelický kňaz.

## Rodina
* otec: Michal Markovič
* matka: Zuzana rod. Tvrdoňová

## Životopis
Narodil sa v rodine Michala Markoviča a jeho manželky Zuzany, rodenej Tvrdoňovej. Študoval na evanjelickom lýceu v Banskej Štiavnici, od roku 1846 v Levoči, potom na evanjelickom kolégiu v Prešove. Počas štúdia sa zúčastňoval na národnokultúrnej práci štúrovskej mládeže v Levoči, pôsobil v slovenských kultúrnych spolkoch a usiloval sa o upevnenie slovenského národného povedomia proti rastúcej maďarizácii. Prispel do Dobšinského povestí a do Korouhve na Sionu. 

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 103 - evanjelická cirkev v Radvani

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Radvane
Kategória:Osobnosti Evanjelického kolégia v Prešove
Mária Markovičová

**Mária Markovičová** (* 29. august 1908, Radvaň – † 10. november 1984, Stupava) bola slovenská herečka.

## Rodina
* otec Ján Markovits
* prvá manželka Adela rod. Heinlein
* druhá manželka Ľudmila rod. Kallusová (Kalusová)
* nevlastní súrodenci - Ján, Július, Karol, Eta, Martha, Elza Alžbeta, Jolana
* vlastní súrodenci - Edita, Ľudevít

## Životopis
Študovala na gymnáziu v Banskej Bystrici, do roku 1949 úradníčka v Tatra-závodoch v Banskej Bystrici, potom študovala dva roky na Inštitúte prof. Busersa vo Švajčiarsku. Roku 1949-1981 členka činohry Divadla J. G. Tajovského vo Zvolene. Zúčastnila sa  SNP ako vedúca ženskej jednotky Červeného kríža, hlásateľka Slobodného slovenského vysielača v Banskej Bystrici. Ochotníckemu divadlu sa venovala už počas gymn. štúdií ako herečka Divadelného odboru Ev. spolku a v Mestskom divadelnom združení v Banskej  Bystrici (1939-1949). Jej prechod k profesionálnemu divadlu bol plynulý, uplatnila sa ako charakterová herečka v hrách klasických i súčasných, vytvorila desiatky postáv najmä dedinských žien a matiek. Hrala v slov. filme i v televíznych  inscenáciách. Debutovala v roku 1955 menšou úlohou vo filme Drevená dedina. Venovala sa aj športu, bola trojnásobnou majsterkou Slovenska v tenise, zúčastnila sa automobil. pretekov Tatra 57, kde obsadila druhé miesto.

Je pochovaná v Kremničke.

## Ocenenie
* Roku 1964 Zaslúžilá umelkyňa, roku 1976 dostala Cenu Andreja Bagara

## Literatúra
* Slovenský biografický slovník

## Externé odkazy
* 

Kategória:Slovenské herečky
Kategória:Osobnosti z Radvane
Viera Markovičová

**Viera Markovičová** (* 23. jún 1876, Skalica – † 21. január 1946, Nové Mesto nad Váhom) bola slovenská kultúrna pracovníčka.

## Rodina
* otec Svetozár Hurban-Vajanský
* matka Ida rod. Dobrovičová
* manžel Rudolf Markovič 

## Životopis
Aktívne pracovala v ženských a kultúrnych spolkoch. Po roku 1934 usporiadala pozostalosť svojho otca S. H. Vajanského. Spolu s manželom sa zapojila do kultúrneho a spoločenského života v Banskej Bystrici. Literárne nepracovala, ale jej  korešpondencia má dokumentárnu aj literárnu hodnotu.

## Literatúra
* Slovenský biografický slovník

## Externé odkazy
* 

Kategória:Slovenskí kultúrni pracovníci
Kategória:Osobnosti zo Skalice
Viera Markovičová-Záturecká

náhľad|Rodový erb
**Viera Markovičová-Záturecká** - "Zathureczky de Zaturcsa" (* 26. február 1910, Trnava - † 1. august 1953, Bratislava, pochov.: Banská Bystrica-Kremnička) bola spisovateľka.

## Rodina
* otec Ján Záturecký
* matka Viera rod. Dulová
* manžel Karol Markovič 

## Životopis
V roku 1920-1925 študovala na gymnáziu v Trnave, v Bratislave absolvovala Filozof. fak. UK. Po vydaji sa venovala rodine, žila v Banskej Bystrici. Spolu s manželom sa zapojila do príprav a priebehu SNP. Literárnou tvorbou sa zaoberala od  detstva, debutovala už v roku 1926 poviedkou Trik v časopise Živena. Jej rozsahom neveľké, ale žánrovo bohaté dielo obsahuje poéziu, prózu, divadelné a rozhlasové hry, pokus o operné libreto (Hajnikova žena roku1941), preklady, literárnovedné 
štúdie, fejtóny, reportáže, úvahy a rozprávkovú tvorbu pre deti. Ochotnícke divadlo v Banskej Bystrici uviedlo v roku 1941 jej hru Poklady noci svätojánskej, v roku 1942 hru Ničomník. Vo verejnom živote sa aktivizovala v ženskom a mierovom  hnutí. Podpredsedníčka Čs. výboru na ochranu detí.

## Dielo
* Skrytí hrdinovia, Bratislava roku 1952
* Za frontom, Martin roku 1948
* Tretí medzi nami, Martin roku 1947
* Rozprávky z ríše kráľa hôr, Liptovský Mikuláš roku 1947
* Dúhové rozprávky, Bratislava roku 1963

## Literatúra
* Slovenský biografický slovník

## Externé odkazy
* 

Markovičová-záturecká, Viera
Markovičová-záturecká, Viera
Kategória:Slovenskí spisovatelia pre deti a mládež
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Jozef Markus

**Jozef Markus** (Markusz, Markuš) (* 31. október 1835, Brezno - † 23. jún 1902, Ľubietová) bol  rímskokatolícky kňaz, pedagóg, archivár.

## Rodina
* otec Jozef Markus
* matka Juliana rod. Kilvadiová 

## Životopis
V roku 1853-1856 študoval teológiu v seminári v Banskej Bystrici, 1856-1857 na Pázmáneu vo Viedni, 1858 vysvätený za kňaza. V roku 1857-1859 aktuár biskupskej diecézy, 1859-1860 ceremoniár Štefana Moysesa, 1861-1865 profesor teológie a prefekt v seminári, od roku 1862 aj biskupský archivár v Banskej Bystrici a 1864-1865 kustód zbierky Matice slovenskej, od roku 1865 rokuk. kňaz v Ľubietovej, od roku 1900 dekan. Podporovateľ ochotníckeho divadla, v roku 1863 spoluzakladateľ Matice slovenskej. Náboženskými článkami prispieval do časopisov Cirill a Method (1856) a Svornosť.

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Narodenia v 1835
Kategória:Úmrtia v 1902
Július Markus

**Július Markus** (* 8. september 1825, Banská Bystrica  † 30. máj 1893, Budapešť) bol slovenský rímskokatolícky kňaz a cirkevný hodnostár.

## Rodina
* otec: Matúš Markus
* matka: Terézia rod. Lašovská 

## Životopis
Študoval na gymnáziu v Banskej Bystrici a v Bratislave, filozofiu v Trnave, teológiu v Pešti, roku 1849 vysvätený za kňaza. Hodnostár rímskokatolíckej cirkvi, predseda Krajinského podporného spolku katolíckych učiteľov, podpredseda spoločnosti sv. Ladislava. V Banskej Bystrici založil a podporoval sirotinec. Prispieval článkami do maďarskej tlače.

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Narodenia v 1825
Kategória:Úmrtia v 1893
Matej Markovič

**Matej Markovič** (* 27. február 1707, Dobrá Niva – † 14. apríl 1762, Sarvaš) bol slovenský evanjelický kňaz, filozof, básnik, jeden z priekopníkov nášho osvietenstva.

## Životopis
Študoval v Banskej Štiavnici, vo Dvorníkoch, v Banskej Bystrici (17221725) a teológiu v Jene (17311733). Od roku 1734 pôsobil v Sarvaši ako evanjelický kňaz, od roku 1754 ako senior.

## Tvorba
Je autorom náboženských aj náučných spisov písaných vo veršoch i v próze. Veršovanými učebnicami zemepisu a dejepisu Uhorska a knižkou modlitieb sa usiloval šíriť slovenskú národnosť a vychovávať k národnému povedomiu. Jeho umelecky nenáročné literárne práce tvoria predstupeň slovenského osvietenského klasicizmu. Časť jeho diela ostala v rukopise, ako napr. veršovaná latinská kronika Sarvaša.

## Dielo (výber)
* MARKOVIČ, Matej. Innocens apostata indemnitatem confessionis svae demonstrans: aneb: Taužebné Provkázání Newinnosti těch, kteřj se k Augsspurskému Wyznánj připogugj; Ewangelické Včenj, o hlawnjch Článcých w rozepři gsaucých w summě obsahugjcý a vkazugjcý že Ewangelický Křesťan w Naboženstwj swém vspokogenů mislj ...
* MARKOVIČ, Matej. Duchowní ohniwý slaup, zprowázející nábožné křesťany na cestách, .. 2.vyd. Turč. Sv. Martin: Kníhtl. úč. spolok, 1900.
* MARKOVIČ, Matej. Križan, Miloslav Ľudovít. Dejiny Uhorska vo veršoch / Marczek - Marček 
* MARKOVIČ, Matej. Slaup ohnivý Křesťanské Izraelity...Prešpork a Pešť : tlač. J. M. Landerer , 1800, 186 s.

## Referencie

## Literatúra
* *[[Slovenský biografický slovník]]*

## Externé odkazy
* 
* Markovicovci na Dolnej zemi a v Česku

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Dobrej Nivy
Karol Markovič (ekonóm)

**Karol Markovič** (* 4. február 1897, Banská Bystrica-Radvaň - † 2. február 1980, Kremnica) ekonóm, finančník, protifašistický bojovník.

## Rodina
* otec Ján Markovits
* matka Adela rod. Heinleinová
* brat Július Markovič
* sestra Mária Markovičová
* manželka Viera Markovičová-Záturecká 

## Životopis
Navštevoval ľudovú školu v Banskej Bystrici-Radvani (1903-1908), meštiansku školu (1908-1911), obchodnú akadémiu v Banskej Bystrici (1911-1915). Bankový úradník v Banskej Bystrici, 1938-1944 riaditeľ filiálky SNB v Banskej Bystrici,  riaditeľ Oblastného ústavu Št.banky čs. v Bratislave (1945-1953). Účastník ilegálneho protifašistického hnutia, neskôr  príprav SNP, podieľal sa na jeho finančnom zabezpečení. Roku 1944 člen Okr. RNV v Banskej Bystrici, počas SNP zástupca  povereníka SNR pre financovanie. Zúčastnil sa na záchrane zlatého pokladu ulož. v trezoroch banky. V novembri 1944 zatknutý, do oslobodenia väznený v Banskej Bystrici, Bratislave a v koncentračnom tábore Mauthausen. Po oslobodení sa  zúčastnil na príprave nového bank. systému v ČSR. Nespravodlivo obvinený a väznený (1953-1956), neskôr rehabilitovaný. Bol pochovaný v Kremničke.

## Ocenenie
* Roku 1946 Rad SNP I.tr.

## Pamiatky
* spomienky na SNP (rkp. v Múzeu v Banskej Bystrici).

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 10 - farnosť Radvaň; pokrstený ako Károly Gusztáv Markovics

Kategória:Osobnosti SNP
Kategória:Slovenskí ekonómovia
Kategória:Osobnosti z Radvane
Alexander Márkus

**Alexander Márkus** (* 7. apríl 1831, Balassagyarmat  † 14. február 1867, Banská Bystrica) bol slovenský pedagóg a botanik.

## Rodina
* manželka: Terézia rod. Böhmová 
* dcéra: Jolana Márkusová

## Životopis
Študoval na evanjelickom lýceu v Banskej Štiavnici, evanjelickom kolégiu v Prešove a na univerzite v Halle. Od roku 1861 profesor, 1863 riaditeľ na evanjelickom gymnáziu v Banskej Bystrici.

Študoval rastlinstvo banskobystrického okolia, najmä Harmaneckého vrchu, Majerovej skaly a Krížnej. Zaoberal sa štúdiom cievnatých rastlín, ale najmä rias. Jeho zbery (1860-1867) ako súčasť historického herbára Augusta Junkera sú v zbierkach Stredoslovenského múzea v Banskej Bystrici. Jeho poznámky posmrtne vydal Fridrich Haszlinsky.

## Literatúra
* Slovenský biografický slovník

## Externé odkazy
* 

Kategória:Slovenskí botanici
Jolana Márkušová

**Jolana Márkušová** alebo **Jolana Markusová** (*  1862, Banská Bystrica?) bola slovenská pedagogička.

## Rodina
* otec Alexander Márkus 

## Životopis
Učiteľka v Banskej Bystrici od roku 1882 dlhé roky pôsobila na banskobystrických evanjelických školách.

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Kategória:Narodenia v 1862
Kategória:Osobnosti z Banskej Bystrice
Kategória:Slovenskí pedagógovia
Juraj Maro

**Juraj Maro** (* 21. apríl 1853, Kláštor pod Znievom – † 26. marec 1918, Kláštor pod Znievom) bol slovenský prekladateľ, národno-kultúrny pracovník a obchodník.

## Rodina
* otec: Jozef Maro
* matka: Mária rod. Točeková 

## Životopis
V roku 18651867 študoval na gymnáziu v Banskej Bystrici, po otcovej smrti odišiel na tri roky pracovať do mesta Tulcea, kde sa oboznámil s rumunčinou, bulharčinou, gréčtinou, turečtinou a orientálnymi jazykmi. Po návrate domov pokračoval v otcovom povolaní, obchodoval v Rusku. Po návrate žil v roku 18931918 v Kláštore pod Znievom. Podporoval kultúrno-osvetovú činnosť a národné podujatia. Od konca 19. stor. jeden z najaktívnejších prekladateľov z ruskej literatúry na Slovensku. Stal sa kmeňovým  prekladateľom Nár. novín a Slovenských pohľadov. Prostredníctvom ruštiny preložil aj diela neruských autorov. Majiteľ bohatej rusko-slovenskej knižnice, ktorú v záveti daroval knižnici Slovenskému národnému múzeu, člen Muzeálnej slovenskej spoločnosti (MSS).

## Literatúra
* Slovenský biografický slovník

## Externé odkazy
* 
*Záznam o narodení a krste v matrike - farnosť Kláštor pod Znievom; pokrstený ako Georgius Maro

Kategória:Slovenskí prekladatelia
Kategória:Osobnosti z Kláštora pod Znievom
Kategória:Slovenskí obchodníci
Ľudovít Maróthy

**Ľudovít Maróthy** (* 5. júl 1863, Ľuboreč  † 5. august 1899, Lalić) bol  evanjelický kňaz a spisovateľ. Pseudonym: Ľudovít Ľuborečský

## Rodina
* otec: Daniel Maróthy
* matka: Ludvika rod. Bauerová
* sestra: Elena Šoltésová

## Životopis
Študoval na gymnáziách v Martine, v Banskej Bystrici a v Bratislave, teológiu v Bratislave, vo Viedni a v Lipsku, medzitým študoval aj medicínu. Pôsobil ako evanjelický kňaz v Juhoslávii. Počas  štúdia predseda slovenského spolku Tatran vo Viedni. 

Literárne a organizačne činný už v študentských rokoch. Publikoval humoristické obrázky a črty zo študentského a dedinského prostredia. Svoj štýl oživoval ľudovými jazykovými prvkami najmä z novohradského nárečia.

## Literatúra
* 

## Zdroje
* Narodenie v matrike: https://familysearch.org/ark:/61903/1:1:KDVB-1JF

## Externé odkazy
* 

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Ľuborča
Jozef Viliam Marschan

**Jozef Viliam Marschan** (* 26. august 1803, Moštenica† 1872, Budapešť) bol banský inžinier.

Jeho otec bol Ján Marschan a matka Juliana Marschanová.

## Životopis
V roku 18211824 študoval baníctvo a hutníctvo na Baníckej akadémii v Banskej Štiavnici. V roku 18371847 učiteľ kreslenia a banského meračstva na Baníckej a lesníckej akadémii, súčasne 18431847 suplujúci profesor a vedúci katedry deskriptívnej geometrie a staviteľstva, 18471848 hlavný strojmajster v Štiavnických baniach. Viedol pokusy s úpravou hutníckych trosiek, práce na stavbe parnej stupy s Wattovým rozvodom. Vykonával meračské práce, robil geologické mapovanie, neskôr robil pokusy so zavedením amalgamácie v Kremnici. Autor priekopníckej práce o výstavbe železníc, štúdií o ryžovaní riečneho zlata, knižných prác o vedeckých a technických objavoch. Roku 1848 člen zakladajúceho výboru Uhorskej geologickej spoločnosti.

Jeho potomkovia boli povýšení do šľachtického stavu v roku 1896.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike – farnosť Moštenica; pokrstený ako Josephus Joannes Evangelista Martinus Marssany

Kategória:Slovenskí banskí inžinieri
Kategória:Slovenskí geológovia
Kategória:Absolventi Baníckej a lesníckej akadémie v Banskej Štiavnici
Kategória:Vyučujúci na Baníckej a lesníckej akadémii v Banskej Štiavnici
Kategória:Osobnosti z Moštenice
Kategória:Narodenia v 1803
Kategória:Narodenia 26. augusta
Kategória:Úmrtia v 1872
Jozef Martinček

**Jozef Martinček** (* 15. august 1855, Varín – † 13. február 1937, Syracuse) bol slovenský rímskokatolícky kňaz a kultúrny pracovník.

## Rodina
* otec: Ondrej Martinček
* matka: Mária rod. Mičianová

## Životopis
V Banskej Bystrici študoval teológiu, roku 1879 vysvätený za kňaza. Ako rímskokatolícky kňaz pôsobil na rôznych miestach Slovenska o.&nbsp;i. aj v Banskej Bystrici. V roku 1904 emigroval do USA. Organizátor kultúrneho, cirkevného a spoločenského života amerických Slovákov. Počas  1. svetovej vojny účastník československého zahraničného odboja, signatár Slovenskej ligy v Amerike o práve na sebaurčenie slovenského národa.

## Literatúra
* MARTINČEK, Jozef. In: *[[Slovenský biografický slovník]]* IV M-Q. Martin : Matica slovenská, 1990. 562 s. ISBN 80-7090-070-9. s. 90.

## Externé odkazy
*  Záznam o narodení a krste v matrike záznam číslo 3
* 

Kategória:Slovenskí rímskokatolícki kňazi
Kategória:Osobnosti z Varína
Jozef Martinec

**Jozef Martinec** (* 21. november 1901, Banská Bystrica – † 20. november 1976, Banská Bystrica) bol slovenský lekár – rádiológ.

## Životopis
Študoval na gymnáziu v Banskej Bystrici. Pracovať začal ako úradník na Riaditeľstve štátnych lesov v Banskej Bystrici. Neskôr praktický lekár, od roku 1931 röntgenológ nemocnice v Banskej Bystrici. Prvý primár rádiodiagnostického oddelenia NsP KÚNZ Banská 
Bystrica (19541974), zaslúžil sa o vybudovanie rádiodiagnostického oddelenia. Člen výboru Slovenskej rádiologickej spoločnosti a  Spolku lekárov v Banskej Bystrici. Je pochovaný na mestskom cintoríne na námestí Štefana Moyzesa v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lekári
Kategória:Osobnosti z Banskej Bystrice
Daniel Martini

**Daniel Martini** (Martíny) (* 18. január 1806, Banská Bystrica† 21. marec 1887, Krupina) bol evanjelický kňaz.

## Rodina
* otec Samuel Martini
* matka Estera rod. Schleimerová
* manželka Katarína rod. Filafelfiová 

## Životopis
Študoval na gymnáziu v Banskej Bystrici, pravdepodobne aj v Bratislave a na univerzite v Jene. Po ukončení štúdií bol evanjelickým kňazom v Háji (46 rokov), na odpočinku žil v Krupine. Autor homiletickej literatúry a príležitostných kázní.

## Dielo
* *Kázen, kterou při památce smrti nejmilostivejšího krále uherského Františka I.* ... držel. Banská Bystrica roku 1835
* *Smrt a věčnost  v svetle evangelium*, Banská Bystrica roku 1844

## Literatúra
* *[[Slovenský biografický slovník]]*

## Externé odkazy
* 
*Záznam o narodení a krste v matrike – evanjelická farnosť v Banskej Bystrici; pokrstený ako Daniel Martini

Kategória:Slovenskí evanjelickí kňazi
Kategória:Osobnosti z Banskej Bystrice
Juraj Martinka

**Juraj Martinka** (* 22. december 1864, Vrbica – † 20. február 1938, Liptovský Mikuláš) bol slovenský lesný inžinier, muzeológ.

Jeho otec bol Juraj Martinka a matka Maria Martinková.

## Životopis
Študoval na lesníckom odbore Vysokej školy baníckej a lesníckej, kde dostal roku 1888 absolutórium. V roku 19131916 viedol stavbu budovy Riaditeľstva štátnych lesov v Banskej Bystrici. Zameriaval sa na budovanie lesných dopravných zariadení, pozemných stavieb, neskôr na lesnícku muzeológiu. Vedúci oddelenia a riaditeľ v Liptovskom Hrádku (19211930). Jeden zo zakladateľov Pôdohospodárskeho múzea v Bratislave (1930), autor lesníckej a poľovníckej expedície. Výtvarník-amatér, tvorca modelov prírodných scenérií. Modely získali ocenenia na výstavách v Budapešti (1896), Paríži (1908), Londýne (1908), vo Viedni (1910). Predseda Lesníckeho múzea v Bratislave, člen výboru Lesníckeho a poľovníckeho múzea v Prahe, člen ČSAZ, od roku 1928 vládny radca.

## Ocenenie
* Roku 1929 vyznamenaný juhoslovanským Radom sv. Sávu III. tr.

## Pamiatky
* modely uložené v Lesníckom, drevárskom a poľovníckom múzeu vo Svätom Antone, v Slovenskom poľnohospodárskom múzeu v Nitre a v SNM – etnografickom ústave v Martine

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 214 - evanjelická cirkev v Liptovskom Mikuláši; pokrstený ako Juro Martinka

Kategória:Slovenskí lesní inžinieri
Kategória:Slovenskí muzeológovia
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Liptovského Mikuláša
Matej Martinko

**Matej Martinko** (* 10. február 1898, Spišský Štiavnik – † 21. apríl 1945, Sachsenhausen) bol slovenský pedagóg, novinár.

## Rodina
* otec Jakub Martinko
* matka Mária rod. Scholtzová 

## Životopis
V roku 19211938 učiteľ na ľudových školách na východnom Slovensku. V máji 1943 za účasť v ilegál. protifašistickom hnutí zatknutý a väznený. V roku 1944 pracoval v redakcii povstaleckej Pravdy v Banskej Bystrici. Redigoval a kolportoval komunistickú tlač. Od novembra 1944 väznený v koncentračnom tábore v Rawensbrücku, Oranienburgu, naposledy v Sachsenhausene.

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti zo Spišského Štiavnika
Kategória:Slovenskí pedagógovia
Kategória:Slovenskí novinári
Anton Martinkovič

**Anton Martinkovič** (* 9. február 1924, Hlohovec – † 11. február 1995, Banská Bystrica) bol slovenský lekár – hematológ.

## Životopis
Primár hematologicko-transfuziologického oddelenia, krajský lekár. Zakladateľ transfúznych staníc na Slovensku. Autor publikácie o rozvoji darcovstva krvi na Slovensku a mnohých článkov v  odborných časopisoch. Od roku l951 primár laboratórnej diagnostickej časti Krajskej transfúznej stanice, neskôr hematologicko-transfuziologického oddelenia nemocnice v Banskej Bystrici, po rozčlenení primár transfuziologického oddelenia (19791989). Pod jeho vedením sa oddelenie zameralo na imunohematológiu, na  výrobu vzácnych sér, vybudovalo register darcov so vzácnymi krvnými skupinami. Nositeľ viacerých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí hematológovia
Kategória:Slovenskí publicisti
Kategória:Osobnosti z Hlohovca
Anna Markusová

**Anna Markusová** (rod. Koreňová) (* 1895, Banská Bystrica ? – † 9. september 1963, Banská Bystrica? ) bola robotníčka a funkcionárka KSČ.

## Životopis
Robotníčka Zápalkárne v Banskej Bystrici. Členka a funkcionárka KSČ, funkcionárka Sekcie komunistických žien v Banskej Bystrici. Od roku 1921 spolupracovníčka Klementa Gottwalda počas jeho pôsobenia v Banskej Bystrici. Kolportérka Hlasu ľudu, Pravdy chudoby a Proletárky v Banskej Bystrici a v stredoslovenskom regióne.

## Literatúra
* Kto bol kto v histórii Banskej Bystrice 12552000

## Externé odkazy
* 

Markusová, Anna (rod. Koreňová)
Markusová, Anna (rod. Koreňová)
Štefan Márton

**Štefan Márton** (* 15. september 1911, Levice  † 20. máj 1979, Vyšné Hágy) bol operný spevák.

## Rodina
* otec: Ernest Márton
* matka: Júlia Mártonová
* manželka: Maria rod. Zuggová 

## Životopis
Po skončení meštianskej a obchodnej školy sa od roku 1927 učil za obchodníka, do roku 1941 pracoval ako tovariš, neskôr vedúci v Leviciach. Spev študoval súkromne u prof. Fényvesiho v Budapešti. Patril k popredným osobnostiam Spevohry v DJZ  v Prešove (1946-1959). V roku 1959-1961 sólista Opery DJGT (dnes Štátna opera) v Banskej Bystrici. Roku 1961-1976 DJZ v Prešove, s ktorým externe spolupracoval aj po odchode do dôchodku.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí operní speváci
Kategória:Tenoristi
Kategória:Členovia Štátnej opery
Kategória:Osobnosti z Levíc
Daniel Masník

**Daniel Masník** (Masnicius; * ?, Bodice  † 1650, Zemianske Kostoľany) bol evanjelický kňaz.

## Životopis
Bol synom Mikuláša Masníka, uhrovského farára. Bol otcom Tobiáša Masníka a starým otcom Daniela Krmana. Evanjelický kňaz a rektor v Banskej Bystrici-Radvani. Autor duchovných piesní zaradených do Tranovského a Klejchovho kancionála.

## Referencie


## Literatúra
* Kto bol kto v histórii Banskej Bystrice 12552000
* 

## Externé odkazy
* 

Kategória:Slovenskí evanjelickí kňazi
Kategória:Úmrtia v 1650
Kategória:Osoby s neistým dátumom narodenia
Kategória:Osobnosti z Liptovského Mikuláša
Beňo Maslo

**Beňo Maslo** alebo **Beňo Massla** (* Slovensko) bol baník, vojak, vodca baníckeho povstania.

## Životopis
Bol baníkom mediarskeho podniku Turzovsko-fuggerovskej spoločnosti v Banskej Bystrici, po roku 1530 vojenský veliteľ na Spišskom hrade. Patril k najradikálnejším vodcom povstania banskobystrických baníkov koncom júla a začiatkom augusta 1526. Po potlačení povstania ušiel z mesta a spolu s bratmi vstúpil do služieb Jána Zápoľského.

## Literatúra
* Kto bol kto v histórii Banskej Bystrice 12552000

## Externé odkazy
* 

 
Kategória:Slovenské vojenské osobnosti
Kategória:Osobnosti baníckych povstaní
Kategória:Baníci
Rudolf Masný

**Rudolf Masný** (* 21. marec 1907, Banská Štiavnica  † 17. júl 1985, Bratislava) bol slovenský dôstojník a protifašistický bojovník.

## Rodina
* otec: Pavol Masný
* matka: Anna rod. Moravčíková
* manželka: Božena rod. Vejdová 

## Životopis
Pôvodne pedagóg, riaditeľ meštianskej školy v Ľubietovej, neskôr absolvoval tylový odbor Vysokej školy vojenskej v Prahe. V roku 1940-1944 v hodnosti kapitána veliteľ automobilovej roty a práporu v Banskej Bystrici. Od roku 1942 aktívny účastník ilegálneho protifašistického odboja v armáde, 1944 spolupracovník Vojenského ústredia SNR. Po prechode SNP do hôr príslušník partizánskej skupiny. Po oslobodení pracovník hospodárskych organizácií.

## Ocenenie
* 1945 - Za zásluhy II.st.
* 1946 - Československý vojnový kríž 1939
* Rad SNP I.tr.
* 1977 - Zaslúžilý bojovník proti fašizmu

## Literatúra
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Banskej Štiavnice
Edmund Massányi

**Edmund Massányi** (* 15. január 1907, Nitra - † 29. november 1966, Nitra) bol slovenský maliar, ilustrátor a reštaurátor.

## Rodina
* otec Augustín Massányi (1870-1953) - cukrár
* matka Mária rod. Červeňová
* manželka Elena rod. Svobodníková
* syn Mario Massanyi
* vnúčatá Michael Massanyi & Paolo Massanyi

## Životopis
Maliarstvo a reštaurátorstvo študoval v Prahe, Nitre, vo Viedni, v Mníchove a Hodkovciach. V rokoch 1930-1932 pracoval ako scénický výtvarník v SND v Bratislave, potom slobodný umelec. Spolupracovník Slovenského ústavu na ochranu kultúrnych pamiatok v Bratislave. Výborne ovládal techniku pravej fresky a perspektívu. Maľoval a reštauroval kostolné obrazy a fresky, portrétoval významné osobnosti, venoval sa časopiseckej a knižnej ilustrácii, navrhoval výpravy pre SND v Bratislave. Reštauroval fresky v Thurzovom dome v Banskej Bystrici. 

Jeho diela sú v SNG Bratislava, v galérii v Nitre a v Bojniciach.

## Literatúra
* Slovenský biografický slovník

## Externé odkazy
* 

Kategória:Slovenskí maliari
Kategória:Slovenskí reštaurátori
Kategória:Slovenskí ilustrátori
Kategória:Osobnosti z Nitry
Martin Matejovič

**Martin Matejovič** (Mateovic, Mateovich) (*  1734, Kuklov  † 27. júl 1803, Banská Bystrica) bol rímskokatolícky kňaz, cirkevný hodnostár a mecén.

## Životopis
Roku 1758 ukončil štúdiá teológie v Trnave. Od roku 1776 pôsobil ako kanonik Banskobystrickej kapitoly, kapitulný veľprepošt (1784) a generálny vikár v Banskej Bystrici (1792). V roku 1792 zastupoval Banskobystrickú kapitulu na uhorskom sneme. Člen Slovenského učeného tovarišstva, jeho odb. v Banskej Bystrici (od roku 1794). Napísal latinskú autobiografiu, zloženú v elegickom distichu.

## Literatúra
* *[[Slovenský biografický slovník]]*
* MATEJOVIČ, Martin. In: 

## Externé odkazy
* 

Kategória:Slovenskí rímskokatolícki kňazi
Kategória:Narodenia v 1734
Kategória:Úmrtia v 1803
Vladimír Mathern

Prof. JUDr. **Vladimír Mathern**, DrSc. (* 13. december 1928, Brezno – † 12. január 2014) bol slovenský advokát a vysokoškolský pedagóg.

## Životopis
V roku 1939-1947 študoval na gymnáziu v Brezne, 19471951 na Právnickej fakulte Univerzity Komenského v Bratislave, 1967 CSc., 1973 doc., 1984 DrSc., 1987 prof. Od roku 1953 pôsobil ako dôstojník Vojenskej justície, od 1954 na viacerých vojenských súdoch v ČSSR do r. 1972, 19721976 pedagóg na Vojenskej škole v Bratislave, 19762002 docent, profesor na Katedre trestného práva Právnickej fakulty UK v Bratislave.

Autor 3 monografií, spoluautor 5 monografií, autor a spoluautor 14 učebníc, autor 2 štúdií v zahraničných zborníkoch a odborných časopisoch a 47 domácich, zúčastnil sa na 10 zahraničných prednáškach v rámci konferencií a sympózií. V roku 19992003 predseda komisie pre rekodifikáciu trestného práva, 19902003 sekretár, neskôr predseda komisie pre udeľovanie vedeckých hodností DrSc. V rovnakom období bol aj členom Vedeckej rady Univerzity Komenského.

## Ocenenie
* Prvá cena literárneho fondu za knižnú publikáciu "Ochrana socialistickej ekonomiky"

## Referencie

## Literatúra
* Who is Who v Slovenskej republike

## Externé odkazy
* 

Kategória:Osobnosti z Brezna
Kategória:Slovenskí pedagógovia
Kategória:Slovenskí právnici
Kategória:Cena Literárneho fondu
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Ján Matejčík

**Ján Matejčík** (* 18. júl 1933, Lupoč – † 5. január 1997, Banská Bystrica) bol slovenský jazykovedec a pedagóg.

## Životopis
Od roku 19571959 asistent na Vyššej pedagogickej škole v Banskej Bystrici, stredoškolský profesor na Strednej priemyselnej škole spojovej techniky v Banskej Bystrici (19591960). Vysokoškolský profesor a dekan PF v Banskej Bystrici, neskôr UMB (19601992).

Člen Miestneho odboru MS v Banskej Bystrici (1968). Venoval sa slavistike, dejinám slovenského jazyka, dialektológii a onomastike. Autor jazykovedných a jazykovedno-historických publikácií, štúdií a článkov v domácich a zahraničných periodikách.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí jazykovedci
Kategória:Slovenskí pedagógovia
Kategória:Osobnosti z Lupoče
Ján Matolai

**Ján Matolai** (Matula) - Matolay de Zolna (*   Zolná) bol vlastivedný pracovník a ampelológ. Pochádzal zo zemianskej rodiny s predikátom zo Zolnej.

## Životopis
V roku 1711 žiak banskobystrického gymnázia (zapísaný ako Matula), kde ho učil aj Matej Bel, od roku 1715 študoval teológiu vo Wittenbergu. Blízky spolupracovník Mateja Bela pre jeho *Prodromus* napísal stať o šopronskom vinohradníctve, spolupracoval s ním na príprave opisu uhorského poľnohospodárstva (*De rustica Hungariae*). Od roku 1720 robil pod jeho vedením základný výskum Bratislavskej stolice, výsledky predložil roku 1729 v rukopise *Commentatio in inclytum comitatum Posoniensem facta anno 1729*. Zakladateľ ampelografie na Slovensku.

## Dielo
* *Commentatio in inclytum comitatum Posoniensem facta anno [[1729]]* rkp.

## Literatúra
* 

## Externé odkazy
* 

Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Juraj Matúška

**Juraj Matúška** de Tvarozsna et Felsőrasztoka (* 14. november 1809, Dolný Kubín – † 24. február 1898, Liptovský Mikuláš) bol slovenský evanjelický kňaz, národnokultúrny dejateľ a sudca.

## Rodina
* otec: Juraj Matúška de Tvarozsna et Felsőrasztoka
* matka: Zuzana rod. Bencúrová
* manželka: Anna rod. Krivošová 

## Životopis
Pochádzal zo šľachtického rodu Matuška z Tvarožnej a Vyšných Ráztok (de Tvarozsna et Felsőrasztoka). Bol starším bratom autora textu slovenskej hymny Janka Matúšku (18211877). Študoval na evanjelickom lýceu v Bratislave a na teologickej akadémii vo Viedni. Sedriálny sudca v Liptovskom Mikuláši, po roku 1876 v Banskej Bystrici. Roku 1837 spoluzakladateľ a prvý predseda Spoločnosti vychovávateľskej oravského bratstva. Bol tiež zakladajúcim členom Tatrína a členom Matice slovenskej. Zúčastnil sa roku 1861 martinského memorandového zhromaždenia.

Skladal duchovné piesne, 18 z nich vyšlo v Zpěvníku 1842.

## Literatúra
* Ev. v dejinách slovenskej kultúry

## Externé odkazy
* Záznam o narodení a krste v matrike evanjelického zboru v Dolnom Kubíne; záznam číslo 32
* 

Kategória:Slovenskí evanjelickí kňazi
Kategória:Slovenskí básnici
Kategória:Príslušníci zemianskeho stavu
Kategória:Osobnosti z Dolného Kubína
Kategória:Slovenskí šľachtici
Kategória:Uhorskí šľachtici
Ctibor Matulay

**Ctibor Matulay** (* 21. august 1916, Trnava – † 17. február 1995, Banská Bystrica) bol  archivár, pedagóg.

## Životopis
V Banskej Bystrici pôsobil ako pedagóg na Obchodnej akadémii, od roku 1954 pracovník Pôdohospodárskeho archívu v Banskej Bystrici-Radvani, po zlúčení so Štátnym archívom jeho riaditeľ (1956-1962). Dokumentarista a pracovník v Stavoindustrii,  VŠD vo Zvolene a vo Vlastivednom múzeu v Banskej Bystrici. V roku 1968-1982 riaditeľ Okresného archívu v Banskej Bystrici.  Autor Katalógu administratívnych a súdnych písomností 1255-1536, ktorý vyšiel pod názvom Mesto Banská Bystrica. Prekladateľ pedagogických príručiek z ruštiny, odbornej literatúry z nemčiny. Venoval sa spracovávaniu starého archívneho materiálu, časť vyšla tlačou.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1916
Kategória:Úmrtia v 1995
Kategória:Slovenskí archivári
Kategória:Slovenskí pedagógovia
Kategória:Slovenskí prekladatelia
Kategória:Osobnosti z Trnavy
Michal Matunák

**Michal Matunák** (* 17. júl 1866, Šurany - † 5. december 1932, Kremnica) bol  rímskokatolícky kňaz, historik, archivár.

## Rodina
* otec Imrich Matunák
* matka Katarína rod. Augustínová 

## Životopis
Ľudovú školu navštevoval v Šuranoch, neskôr študoval na gymnáziách v Nových Zámkoch, Banskej Štiavnici, maďarskom Egri. Následne študoval teológiu na univerzite v Budapešti, prihlásil sa na vysokú bohosloveckú školu v Banskej Bystrici, kde bol v roku 1891 vysvätený za rímskokatolíckeho kňaza. V rokoch 1894-1898 bol kaplánom v Kremnici, v rokoch 1898-1902 bol riaditeľom ľudovej školy v Krupine, v rokoch 1902-1922 pôsobil ako rímskokatolícky kňaz a dekan v Brezne, od roku 1922 bol archivárom mesta Kremnica. 

Popri teológii študoval  na univerzite aj cirkevnú hudbu a najmä históriu, ovládal niekoľko jazykov (aj turečtinu). Bol členom historického odboru i výboru Matice slovenskej a Muzeálnej slovenskej spoločnosti. Počas pôsobenia ako kaplán v Kremnici ho do archívnej práce zasvätil historik Pavol Križko. Zbieral ľudové a historické piesne (najmä z obdobia uhorsko-tureckých bojov a stavovských povstaní), skúmal a zdokumentoval historický vývoj miest, v ktorých pôsobil (Šurany, Nové Zámky, Vígľaš, Krupina, Kremnica. Zaslúžil sa najmä o opísanie historického vývoja mesta Kremnica, spracoval mnoho prameňov k otázke uhorsko-tureckých vojen v 16. a 17. storočí. V Krupine založil miestne múzeum a usporiadal mestský archív. Bol aj tajomníkom Hontianskej muzeálnej spoločnosti. Počas pôsobenia v Brezne sa na dlhší čas organizačne i publikačne odmlčal.

Zaoberal sa aj otázkami starších slovenských dejín so zameraním na veľkomoravské obdobie a entogenézu Slovákov. Venoval sa aj botanike, numizmatike a zostavoval herbáre. Svoju numizmatickú zbierku venoval meštianskej škole v Brezne. Pričinil sa aj o vznik miestneho odboru MS v Brezne (1919).

## Výber z diela
* *Z dejín slobodného a hlavného mesta Kremnice.* Kremnica 1928, 541 s.
* *Život a boje na slovensko-tureckom pohraničí.* Bratislava : Tatran, 1983. 316 s.

## Literatúra
* Kto bol kto v histórii Banskej Bystrice 12552000
* *[[Slovenský biografický slovník]]*, 4. zv. Martin : Matica slovenská 1990, s. 114115.
* LUKÁČ, M. a kol.: *Krupina.* Banská Bystrica : Štúdio Harmony, 2006. 254 s.

## Externé odkazy
* 
*Záznam o narodení a krste v matrike záznam číslo 141

Kategória:Slovenskí rímskokatolícki kňazi
Kategória:Slovenskí historici
Kategória:Slovenskí archivári
Kategória:Osobnosti zo Šurian
Henrich Matzner

**Henrich Matzner** (* 23. december 1892, Moravský Ján – † január 1945, Nemecká) bol pedagóg, protifašistický bojovník.

## Životopis
V roku 19381944 stredoškolský profesor na priemyselnej škole v Banskej Bystrici. Účastník ilegálneho protifašistického odboja v Banskej Bystrici a SNP. Po potlačení SNP bol 1. januára 1945 spolu s manželkou Elenou a synom Tomášom nem. bezpečn. orgán.  v Banskej Bystrici zaistený, väznený a popravený v Nemeckej. Rasovo prenasledovaný, obeť fašistického teroru. Autor stredoškolských učebníc pre strojárske predmety a odborných článkov.

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Kategória:Narodenia v 1892
Kategória:Úmrtia v 1945
Kategória:Osobnosti SNP
Samuel Matz

**Samuel Matz**, SJ (; * 26. august 1716, Spišské Podhradie/Kláštor pod Znievom† 10. júl 1788, Spišské Podhradie/Spišská Kapitula) bol uhorský jezuita, kňaz, profesor a básnik. 

Napísal elegickú skladbu O premenách sedempahorkatej Dácie pri príležitosti úmrtia Karola VI. ().

## Život
Narodil sa v roku 1716 v Spišskom Podhradí. Avšak v slovenskej historiografii sa uvádza ako miesto jeho narodenia aj Kláštor pod Znievom. Jeho otec bol Ján Matz a matka Dorota. Dňa 20. októbra 1736 vstúpil do jezuitskej rehole v Trenčíne, kde si urobil aj noviciát v rokoch 17371738. Po štúdiu pôsobil ako učiteľ na rehoľných gymnáziách, najdlhšie v Skalici. V roku 1739 vyučoval jazyky a spoločenské náuky na gymnáziu v Banskej Bystrici, v roku 1740 v Prešove a roku 1741 v Kluži.

V rokoch 17421745 študoval teológiu v Košiciach. Okolo roku 1746 si urobil tretiu probáciu na teologickom inštitúte v Banskej Bystrici. Neskôr v rokoch 17471751 pôsobil ako profesor a študijný prefekt na gymnáziu v Banskej Štiavnici. V roku 1752 ako farár a katechéta v Prešove. Ďalej ako prokurátor rádového domu v Trenčíne. Po roku 1752 ako profes so štyrmi sľubmi. V rokoch 17551765 bol učiteľom latinčiny v Skalici. Medzi rokmi 17661767 bol regent konviktu v Levoči, a v rokoch 17681773 bol špirituálom v Stoličnom Belehrade. Ďalej pôsobil ako kazateľ. Po rozpustení jezuitov v roku 1773 bol diecéznym kňazom na Spiši.

## Dielo
Je autorom elegickej skladby *Metamorphosis septicollis Daciae occasione mortis Caroli VI.* (Cluj, 1741; v preklade: O premenách sedempahorkatej Dácie pri príležitosti úmrtia Karola VI.), v rukopise zostalo 184 jeho latinských básní z rokov 17791785, z ktorých sedem uverejnil nitriansky kanonik Jozef Vágner v roku 1886. Rukopis sa nachádza v nitrianskej diecéznej knižnici. Zomrel v roku 1788 pravdepodobne v Spišskej Kapitule.

## Referencie

## Literatúra
*
* 
* 
* 

## Externé odkazy
* 
* Záznam o narodení a krste v matrike

Kategória:Narodenia v 1716
Kategória:Narodenia 26. augusta
Kategória:Úmrtia v 1788
Kategória:Uhorskí spisovatelia
Kategória:Uhorskí rímskokatolícki kňazi
Kategória:Jezuiti
Kategória:Osobnosti zo Spišského Podhradia
František Otto Matzenauer

**František Otto Matzenauer** (* 16. máj 1845, Beňov - † 22. december 1901, Trnava) bol  spisovateľ, prekladateľ, editor. Pseudonym: M. Beňovský

## Životopis
Bol učiteľom v Brezne a v Starej Turej, od 1873 profesorom na učiteľskom ústave v Trnave. Písal didaktizujúce, ľudovýchovné prózy. Založil  1885-1891 vydával edíciu leporiel. Prekladal populárnu lit. z maď. a nem. Edičným činom sú jeho  preklady Antológia z poetickej literatúry nemeckej (1890), v kt. ako prvý v slov. kultúre vedome prezentoval informatívnu funkciu prekladu; vydal aj Pet2fiho Lyrické básne (1893).

## Literatúra
* *[[Slovník slovenských spisovateľov]]*
Dejiny kráľovstva uhorského

## Externé odkazy
*
Ján Maxian

**Ján Maxian** (* 18. máj 1895, Banská Bystrica-Jakub  † 29. október 1967, Šamorín) bol slovenský dôstojník.

## Životopis
Účastník protifaštického odboja v armáde a SNP v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Maxian, Ján
Maxian, Ján
Eugen Medek

**Eugen Medek** (* 13. december 1905, Náchod – † 29. október 1949, Martin) bol  slovenský herec, autor textov a ľudový rozprávač.

## Rodina
* otec František Medek
* matka Eugénia rod. Cihlářová
* manželka Oľga rod. Poláková 

## Životopis
V roku 1919 sa s rodičmi presťahoval z Čiech do Dolného Kubína, kde neskôr prevzal po otcovi holičstvo. Tu sa začal venovať aj ochotníckemu divadlu ako herec i režisér. Od roku 1943 žil v Martine, kde pôsobil ako člen Slovenského spevokolu a Slovenského komorného divadla, kde vďaka svojmu živelnému prejavu vytvoril množstvo charakterových aj tragických postáv. Počas Slovenského národného povstania účinkoval vo Frontovom  divadle a spolupodieľal sa na vysielaní Slobodného slovenského vysielača v Banskej Bystrici.  Kvôli tejto činnosti bol v roku 1945 väznený aj s otcom v koncentračnom tábore v Puppingu. Po skončení vojny pokračoval v hereckej kariére a stal sa výraznou osobnosťou moderného slovenského herectva.

Zomrel v roku 1949 na následky srdcového ochorenia, ktoré bolo dôsledkom vojnových útrap v koncentračnom tábore a je pochovaný na Národnom cintoríne v Martine.

## Ocenenie
* Vyznamenaný Zlatým odznakom ÚSOD-u (Ústredie slovenských ochotníckych divadiel)

## Referencie

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí divadelní herci
Kategória:Slovenskí ochotníci
Kategória:Slovenskí rozhlasoví moderátori
Kategória:Slovenské osobnosti českého pôvodu
Kategória:Pochovaní na Národnom cintoríne v Martine
Marka Medvecká

**Marka Medvecká** (* 21. február 1916, Nová Baňa – † 19. jún 1990, Bratislava) bola slovenská operná speváčka, hudobná pedagogička.

## Životopis
V roku 1928-1935 študovala na reálnom gymnáziu vo Zvolene, 1932-1933 na dievčenskom lýceu v Saint Germain en Laye vo  Francúzsku, 1935-1940 spev na Konzervatóriu v Prahe, 1945-1950 externe hudobnú vedu a francúzštinu na Filozofickej fakulte  UK v Bratislave, súčasne súkromne spev u A. Korínskej. V roku sa stala 1940-1952 sólistka opery SND (s výnimkou 1944-1945, keď sa zapojila do SNP ako členka povstaleckého Slovenského rozhlasu v Banskej Bystrici a ošetrovateľka Československého Červeného kríža), v roku 1952 bola z politických dôvodov prepustená zo SND, v roku 1952-1974 sa stala učiteľkou spevu na Štátnom konzervatóriu, resp. Konzervatóriu v Bratislave. Úspešná interpretka najmä lyrických a mladodramatických postáv klasického i moderného repertoáru, popri  sopránových zvládla i niektoré mezzosopránové úlohy. Hosťovala na operných scénach v Prahe, v Brne, v Belehrade a vo Viedni. Ako koncertná speváčka propagovala i modernú piesňovú tvorbu našich autorov. Ako vokálna pedagogička vychádzala  z talianskej školy. K jej žiakom patrili Edita Gruberová, Štefan Babjak, A. Judt a i. Pôsobila aj ako hlasová poradkyňa Lúčnice, Speváckeho zboru bratislavských učiteliek a vokálna pedagogička v opere Divadla JGT v Banskej Bystrici. 

Spolupracovala so Slovenským rozhlasom, členka súťažných porôt a komisií.

## Literatúra
* MEDVECKÁ, Marka. In: 

## Externé odkazy
* 

Kategória:Slovenské operné speváčky
Kategória:Slovenskí hudobní pedagógovia
Kategória:Členovia Opery Slovenského národného divadla
Kategória:Členovia Štátnej opery
Kategória:Osobnosti z Novej Bane
Has

**Has** môže byť:
*okres v Albánsku, pozri Has (okres)
*v islamských krajinách pôdny fond určený pre potreby dvora, z ktorého panovník prideľoval dočasné držby vojenským veliteľom a vyšším úradníkom, pozri has (pôdny fond)
*americká rocková skupina, pozri Has (hudobná skupina)
*Wojciech Jerzy Has (1925 – 2000), poľský režisér

**HAS** môže byť:
*Hour Angle of the Sun
*Home Automation Systems
*"Highest Average Salary" - najvyšší priemerný plat
*High Speed Arithmetic
*Houston Airport System
*Humanitarian Air Service (OSN)
*Hospital Accreditation Standards
*Hrvatski Atletski Savez
*Helicopter Antisubmarine Squadron
*Hydraulic Actuator System
*Horatio Alger Society
*High Availability Subsystem
*Hot Air Sauna
*Hogere Agrarische School, v Holandsku
Samuel Medvecký

**Samuel Medvecký** (* 28. január 1794, Hybe† 18. september 1876, Zvolenská Slatina) bol slovenský evanjelický kňaz, národnokultúrny pracovník.

Jeho otec bol Matej Medvecký, matka Alžbeta rod. Lehocká, manželka Terézia rod. Langová, syn Samuel Štefan Medvecký, dcéra Terézia Vansová rod. Medvecká.

## Životopis
náhľad|Hrob na cintoríne
Pochádzal zo starého zemianskeho rodu Medvecký z Medvedzia a Malého Bysterca. Študoval v Levoči a Kežmarku, roku 1819 zložil kandidátsku skúšku v Prešove. Pôsobil ako vychovávateľ v zemianskych rodinách, potom kaplán u Adama Lovicha v Banskej Bystrici, od roku 1825 evanjelický kňaz vo Zvolenskej Slatine. Seniorálny dekan a dorozca škôl, člen Matice slovenskej, podporovateľ národných podujatí. Tlačou vydal príležitostnú báseň.

## Dielo
* Báseň nábožná ku památce posvécení dvou zvonů v cirkvi evanj. velko-slatinské...., Banská Bystrica roku 1858

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti Evanjelického kolégia v Prešove
Kategória:Osobnosti z Hýb
Ľudovít Medveď

**Ľudovít Medveď** (pôv. Mezei) (* 16. jún 1913, Čierny Balog – † 5. máj 1967, Košice) bol funkcionár KSČ, verejný činiteľ a protifašistický bojovník.

## Rodina
* otec: Jozef Mezei
* matka: Anna rod. Bittarová
* manželka: Anna rod Hégerová 

## Životopis
V roku 19301934 sa učil za zámočníka, 1939 ukončil meštiansku školu v Brezne. Príležitostný robotník, neskôr tajomník Oblastného výboru KSS, 19491953 predseda KNV v Prešove, neskôr pracovník vo významných funkciách hospodárskych podnikov.

Účastník  revolučného hnutia, 1939 väznený v Ilave, ilegálneho protifašistického hnutia, 1944 člen RNV v Čiernom Balogu. Počas SNP pomáhal zásobovať partizánov, organizovať Ľudové milície. Po ústupe SNP do hôr partizánska spojka, Ľudové milície sa pod jeho velením podieľali na oslobodzovaní Horehronia.

Člen KSČ a funkcionár ÚV KSS. Nositeľ viacerých vyznamenaní.

## Pamiatky
* Robo Liščiak, jeden z hrdinov románu Pavla Jilemnického *Kronika*

## Literatúra
* Slovenský biografický slovník

## Externé odkazy
* 

Kategória:Komunisti
Kategória:Osobnosti z Čierneho Balogu
Adolf Medzihradský

**Adolf Gustáv Medzihradský** (*Medzihradszky de Medzihradne*, * 2. apríl 1835, Leštiny† 13. december 1919, Dolný Kubín-Medzihradné) bol slovenský pedagóg, národnokultúrny pracovník.

## Rodina
* otec Ľudovít Medzihradský (*de Medzihradne*), rektor
* matka Mária Medzihradská rod. Hadašová
* manželka Zuzana rod. Mešková 

## Životopis
Pochádzal zo šľachtického rodu Medzihradský z Medzihradného (*Medzihradszky de Medzihradne*). Študoval na gymnáziu v Banskej Bystrici, 18521855 v Kežmarku. Popredný pedagóg, zostavovateľ rukopisných učebníc zemepisu, dejepisu, prírodopisu a i. Ovplyvnil tvorbu P. O. Hviezdoslava, zaslúžil sa o jeho slovenské národné prebudenie. Zakladajúci člen Matice slovenskej, spevokolu a organizátor ochotníctva v Dolnom Kubíne. Venoval sa maliarstvu, 1873 uňho tvoril Peter Bohúň. Študoval oravskú a liptovskú genealógiu.

## Pamiatky
* rodný dom v Leštinách
* hrob s náhrobníkom v Medzihradnom
* rukopis v Literárnom archíve Matice slovenskej

## Literatúra
* Slovenský biografický slovník

## Externé odkazy
* Záznam o krste v matrike farnosti Leštiny
* 

Kategória:Slovenskí pedagógovia
Kategória:Slovenskí maliari
Kategória:Slovenskí autori náučnej literatúry
Kategória:Slovenskí národní buditelia
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Leštín